[image: image1.png]Oupekumsi ,Bpb3ku ¢ obLiectBeHocTTa"

BBEATAPCKA Apgpec: nn. ,KHs3 Anekcanabp 1 Ne 1, 1000 Codous
TenedoH: (02) 9145-1656

HAPO’A‘HA ®akce: (02) 980-24-25
bAHKA E-mail: press_office@bnbank.org
EBPOCUHCTEMA www.bnb.bg






ПРЕССЪОБЩЕНИЕ

16 октомври 2026 г.

На свое заседание Управителният съвет на Българската народна банка (БНБ) прие за информация изданието на БНБ „Икономически преглед“, брой 2 за 2026 г. В текущия брой е представен анализ на основните тенденции на развитие в българската икономика на базата на данни и информация, публикувани към 18 септември 2026 г., както и прогноза за основни макроикономически показатели, изготвена към 21 септември 2026 г. въз основа на допускания за развитието на глобалната конюнктура и цените на суровините на международните пазари към 19 август 2026 г. Основните акценти от публикацията са: 

· През първото шестмесечие на 2026 г. реалният БВП на България продължи да се повишава със сравнително висок и устойчив темп от 2.9% на годишна база по сезонно изгладени данни. Вътрешното търсене, и най-вече частното потребление, продължи да е основен фактор за нарастването на икономическата активност, докато приносът на нетния износ беше отрицателен. 
· Дефицитът по текущата сметка на България за последните дванадесет месеца към юли се увеличи до най-високото си ниво от 2009 г. насам (8.1% от БВП), главно поради влошаването на търговското салдо при стоките, влияние за което вероятно оказват и структурни проблеми, свързани с отслабване на конкурентоспособността на българските предприятия.
· Условията на пазара на труда в страната остават силно затегнати в исторически план, но през второто тримесечие на годината започнаха да се наблюдават признаци за постепенно охлаждане.  
· Годишната инфлация, измерена чрез хармонизирания индекс на потребителските цени (ХИПЦ), се ускори до 5.0% през август 2026 г. спрямо 3.5% през декември 2025 г. Основен принос за ускоряването ѝ имаха енергийните продукти и услугите, като конфликтът в Близкия изток повиши цените на петрола и горивата и увеличи производствените и транспортните разходи на фирмите.
· Според базисния сценарий на прогнозата на БНБ реалният растеж на БВП ще се забави до 2.8% през 2026 г. и 2.5% през 2027 г., след което отново ще се ускори до 2.7% през 2028 г. Годишната инфлация ще се ускори до 5.2% в края на 2026 г., докато средногодишната инфлация се очаква да възлезе на 4.6% през 2026 г., 3.1% през 2027 г. и 2.9% през 2028 г. 
· С оглед на повишената несигурност, произтичаща от военния конфликт в Близкия изток, базисният сценарий е допълнен с три алтернативни макроикономически сценария – благоприятен, неблагоприятен и силно неблагоприятен, чиято цел е да илюстрират възможните макроикономически ефекти при реализиране на различни по сила и продължителност шокове върху предлагането и цените на енергийните стоки.
· С оглед на трайното влошаване на търговското салдо на страната, в изданието е включено и изследване на тема „Конкурентоспособност на българския износ на стоки след 2022 г.“.
Изданието „Икономически преглед“ (брой 2/2026 г.) е публикувано на интернет страницата на БНБ.

